Kemalangan bas Gerik 2025

Pada awal pagi 9 Jun 2025, sebuah kemalangan bas berlaku di Lebuhraya Timur-Barat di Gerik, Perak, Malaysia. Kemalangan tersebut menyebabkan 15 orang terkorban, terdiri daripada para pelajar Universiti Pendidikan Sultan Idris (UPSI).

 Latar belakang 
Bertepatan dengan suasana Hari Raya Aidiladha ketika itu, para pelajar Universiti Pendidikan Sultan Idris (UPSI) menyewakan bas persiaran untuk membantu mereka pulang ke kampus UPSI di Tanjong Malim, Perak, dari kawasan Pantai Timur–suatu tradisi yang dilakukan para pelajar setiap musim perayaan.

 Kejadian 
Bas persiaran yang disewa para pelajar bertolak dari Jerteh, Terengganu pada sekitar 9 malam pada 8 Jun. Pada sekitar 1:10 pagi di kawasan RPS Banun, Gerik, bas tersebut terlanggar bahagian belakang sebuah van Perodua Alza sebelum hilang kawalan lalu terbalik ke bahagian sisinya. Para bomba tiba pada sekitar 2:05 pagi melibatkan 17 orang anggota dari pasukan bomba Gerik dan Jeli, di samping pasukan polis dan pertahanan awam.

 Mangsa 
Keseluruhannya, kemalangan terbabit melibatkan 48 orang mangsa. Bas tersebut membawa 42 orang pelajar dan pemandu bas serta kelindannya manakala kereta yang terlanggar oleh bas itu membawa pasangan suami isteri berserta dua orang anak mereka. 13 orang pelajar meninggal dunia di tempat kejadian manakala dua orang pelajar lagi meninggal di hospital.

 Rujukan 

 Bacaan lanjut 

  Nurly Shahirah Azman

Kategori:Kemalangan bas di Malaysia
Kategori:Jun 2025 di Malaysia
Kategori:Bencana 2025 di Malaysia
Kategori:2025 di Perak
Kategori:Universiti Pendidikan Sultan Idris